(N á v r h)

Nariadenie vlády Slovenskej republiky

z ............... 2013 č. ........

o podrobnostiach prevádzky modulu elektronických schránok

Vláda Slovenskej republiky podľa § 11 ods. ... zákona č.......... o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len „zákon“) nariaďuje:

**§ 1**

**Predmet úpravy**

Toto nariadenie vlády ustanovuje

technické, technologické a organizačné podmienky zabezpečenia plynulej, bezpečnej a spoľahlivej prevádzky modulu elektronických schránok (ďalej len "podmienky prevádzky modulu elektronických schránok") a

sadzobník úhrad nákladov za činnosť modulu elektronických schránok (ďalej len „sadzobník úhrad“), ktorý je uvedený v prílohe č. 1.

**§ 2**

Modul elektronických schránok sa zriaďuje na Úrade vlády Slovenskej republiky (ďalej len „prevádzkovateľ“).

..............

**§ 3**

Prevádzkovateľ je oprávnený prevádzkovať modul elektronických schránok, ak

má zavedený systém vnútornej kontroly dodržiavania pravidiel bezpečnosti a ochrany osobných údajov pri výkone činnosti modulu elektronických schránok, ktoré prevádzkuje,

má zabezpečený jednotný výkon činnosti modulu elektronických schránok, ktoré prevádzkuje; jednotný výkon činnosti modulu elektronických schránok je zabezpečený, ak sa na každej prevádzke modulu elektronických schránok vykonávajú najmenej tieto činnosti:

1. nahlasovanie všetkých zmien a skutočností, ktoré majú vplyv na plynulú, bezpečnú a spoľahlivú prevádzku modulu elektronických schránok fyzickými osobami vykonávajúcimi činnosti pri prevádzke a poskytovaní služieb modulu elektronických osobných schránok prevádzkovateľovi,

2. zachovávanie mlčanlivosti o všetkých skutočnostiach, ktoré sa fyzické osoby vykonávajúce činnosti pri prevádzke a poskytovaní služieb modulu elektronických schránok dozvedeli,

centrálne vedie evidenciu o právnych úkonoch vykonaných modulom elektronických schránok ; táto evidencia sa uchováva po dobu troch rokov odo dňa vykonania právneho úkonu,

d) vypracuje a zabezpečuje dodržiavanie

 1. bezpečnostnej politiky,

2. dokumentácie vo vzťahu k ochrane osobných údajov, ktorá sa vypracúva podľa osobitného zákona[[1]](#footnote-2)), a ktorá obsahuje aj organizáciu bezpečnosti a klasifikáciu a riadenie aktív,

3. postupov pre prípad prechodu evidencie na právneho nástupcu v prípade zrušenia prevádzkovateľa a plánov a postupov na riešenie mimoriadnych situácií a bezpečnostných incidentov,

4. dokumentácie o

4a. používaných programových prostriedkoch a technických zariadeniach, vrátane dokumentácie o správe a prevádzke systémov a dokumentácie o riadení prístupu a o prístupových právach,

4b. vedení prevádzkových záznamov,

4c. vedení evidencie podľa písmena c),

4d. spôsobe výkonu kontroly,

5. vzorov prevádzkových záznamov a vzorov kontrolných záznamov,

6. pravidiel fyzickej bezpečnosti a objektovej bezpečnosti najmenej na úrovni vyžadovanej podľa osobitného predpisu[[2]](#footnote-3)) pri objektoch a chránených priestoroch kategórie Vyhradené,

e) v priestore, v ktorom sa prevádzkuje modul elektronických schránok, zabezpečuje nepretržitú

dostupnosť poskytovaných služieb v  rozsahu 24 pracovných hodín denne 7 dní v týždni,

4. informačný systém verejnej správy, ktorý spĺňa technické, technologické, organizačné a procesné parametre umožňujúce pripojenie na ústredný portál verejnej správy a prepojenie na informačný systém iného prevádzkovateľa a  využívanie ním poskytovaných služieb a jeho funkcií,

f) zabezpečuje, aby činnosti pri prevádzke a poskytovaní služieb modulu elektronických schránok vykonávali len fyzické osoby, ktoré

1. absolvovali školenie ukončené úspešnou skúškou, ktorá osvedčuje odborné vedomosti fyzickej osoby najmenej v oblasti

1a. práce s počítačom, počítačovými perifériami a správy súborov,

1b. práce s aplikáciami a bezpečnými produktmi pre zaručený elektronický podpis,

1c. používania služieb poskytovaných prostredníctvom modulu elektronických schránok a funkcií ústredného portálu verejnej správy podľa § 2 písm. j) zákona,

2. sú držiteľmi platného kvalifikovaného certifikátu pre vyhotovovanie a overovanie zaručeného elektronického podpisu[[3]](#footnote-4)),

h) preukáže splnenie

1. podmienok podľa písmen a) až c) a e) prvého bodu osobitnými vnútornými predpismi, ktoré upravujú spôsob a kontrolu plnenia týchto podmienok pre každé modul elektronických schránok prevádzkované prevádzkovateľom,

2. podmienky podľa písmena d) osobitnými vnútornými predpismi, ktoré upravujú spôsob a kontrolu plnenia tejto podmienky pre modul elektronických schránok prevádzkovaný prevádzkovateľom,

3. podmienky podľa písmena f) prvého bodu dokladmi preukazujúcimi identifikačné údaje osoby, ktorá školenie a skúšku zabezpečila, číslo jej akreditácie, podrobnosti o  obsahu skúšky a dátum vykonania skúšky a podmienky podľa písmena f) druhého bodu identifikačným číslom kvalifikovaného certifikátu fyzickej osoby vykonávajúcej činnosti pri prevádzke a poskytovaní služieb modulu elektronických schránok.

**§ 4**

**Účinnosť**

Toto nariadenie vlády nadobúda účinnosť ........

Robert Fico, v.r.

Príloha: 1

Sadzobník úhrad

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

1. ) Zákon č. 428/2002 Z. z. o ochrane osobných údajov v znení neskorších predpisov. [↑](#footnote-ref-2)
2. ) § 53 ods. 6 zákona č. 215/2004 Z. z. o ochrane utajovaných skutočností a o zmene a doplnení niektorých zákonov. [↑](#footnote-ref-3)
3. ) § 7 zákona č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov. [↑](#footnote-ref-4)